CELEX: C2004/300/34
Language: et
Date: 2004-12-04 00:00:00
Title: Euroopa Kohtu (viies koda) 19. oktoobri 2004. aasta otsus kohtuasjas C-31/03 (Bundesgerichtshofi eelotsusetaotlus): Pharmacia Italia SpA (Määrus (EMÜ) nr 1768/92 — Ravimid — Täiendava kaitse tunnistus — Üleminekukord — Veterinaarravimi turule viimise luba ja hilisem inimesel kasutatava ravimi turule viimise luba)

4.12.2004   
            
            
               ET
            
            
               Euroopa Liidu Teataja
            
            
               C 300/17
            
         
      EUROOPA KOHTU
   
   (viies koda)
   19. oktoobri 2004. aasta otsus
   kohtuasjas C-31/03 (Bundesgerichtshofi eelotsusetaotlus): Pharmacia Italia SpA (1)
   
   (Määrus (EMÜ) nr 1768/92 - Ravimid - Täiendava kaitse tunnistus - Üleminekukord - Veterinaarravimi turule viimise luba ja hilisem inimesel kasutatava ravimi turule viimise luba)
   (2004/C 300/34)
   Kohtumenetluse keel: saksa
   Kohtuasjas C-31/03, mille esemeks on eelotsusetaotlus EÜ asutamislepingu artikli 234 alusel, mille Bundesgerichtshof (Saksamaa) esitas 17. detsembri 2002. aasta otsusega, mis saabus Euroopa Kohtusse 27. jaanuaril 2003, kohtuasjas, mille algatas Pharmacia Italia SpA, varem Pharmacia & Upjohn SpA, on Euroopa Kohus (viies koda), koosseisus: koja esimees R. Silva de Lapuerta, kohtunikud C. Gulmann (ettekandja) ja S. von Bahr; kohtujurist F. G. Jacobs, kohtusekretär R. Grass, 19. oktoobril 2004 teinud otsuse, mille resolutiivosa on järgmine:
   Fakt, et tootele on ühes liikmesriigis enne nõukogu 18. juuni 1992. aasta määruse nr 1768/92 ravimite täiendava kaitse tunnistuse kasutuselevõtu kohta artikli 19 lõikes 1 määratud kuupäeva antud veterinaarravimi turule viimise luba, on ühenduse teises liikmesriigis, kus see on lubatud inimesel kasutatava ravimina, takistuseks täiendava kaitse tunnistuse andmisel.
   
      (1)  ELT C 101, 26.4.2003.